След превземането на града от Гърция сградата се използва от Земеделската банка на Македония от 1915 г., на Националната банка на Гърция от 1917 г., а през 1923 г. в сградата се ностанява 23-то основно училище. По време на Германската окупация на Гърция сградата се използва от Червения кръст, а през Гражданска война в Гърция е политически затвор. След това до края на 1970-те години помещава няколко училища.